Pirkimo sąlygų 5 priedas „Tiekėjų kvalifikacijos reikalavimai“

TIEKĖJŲ KVALIFIKACIJOS REIKALAVIMAI 

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4 Tiekėjams keliami kvalifikacijos reikalavimai:

	Techninis ir profesinis pajėgumas

	1.
	Tiekėjas per paskutinius 3 (tris) metus* iki pasiūlymo pateikimo termino pabaigos pagal vieną ar kelias įvykdytas ar tebevykdomas sutartis, yra savo jėgomis suteikęs teisinių konsultacijų asmens duomenų apsaugos srityje ir (arba) asmens  duomenų apsaugos pareigūno paslaugas, kurių bendra vertė yra ne mažesnė kaip  12 727,00  (dvylika tūkstančių septyni šimtai dvidešimt septyni Eur 00 cnt) Eur be PVM. 

*Sąvoka „per paskutinius 3 metus“ reiškia terminą, skaičiuojamą nuo paskutinės pasiūlymų pateikimo termino dienos, skaičiuojant atgal pilnais metais, pavyzdžiui, jeigu pasiūlymų pateikimo termino paskutinė diena yra 2024 m. rugsėjo 1 d., tuomet „per pastaruosius 3 (tris) metus“ reiškia laikotarpį nuo 2021 m. rugpjūčio 31 d. iki 2024 m. rugpjūčio 31 d. imtinai.


	Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:

1.1. per paskutinius 3 (tris) metus iki pasiūlymo pateikimo termino pabaigos suteiktų paslaugų sąrašą pagal pateiktą formą „Suteiktų paslaugų pagal sutartis sąrašas“.

Tuo atveju, jeigu pateikiama informacija apie vykdomą sutartį, turi būti aiškiai nurodyta, kokios paslaugos buvo atliktos, kad per nurodytą laikotarpį pagal atliktas paslaugas tiekėjas turėtų pirkimo sąlygose reikalaujamą patirtį.

Perkančioji organizacija siekdama įsitikinti arba patikslinti pateiktą informaciją apie sutartį/sutartis, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, perdavimo-priėmimo aktus, taip pat gali kreiptis tiesiogiai į tiekėjo pateiktuose dokumentuose nurodytus paslaugų gavėjus (užsakovus) dėl pateiktos informacijos patvirtinimo.
	a) jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu, atsižvelgiant į jų prisiimamus įsipareigojimus pirkimo sutarčiai vykdyti (patirtis sumuojama);
b) tiekėjas gali remtis kitų ūkio subjektų pajėgumais tik tuo atveju, jeigu tie ūkio subjektai, kurių pajėgumais buvo pasiremta, patys vykdys tą pirkimo sutarties dalį, kuriai reikia jų turimų pajėgumų;
c) tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė ir kt.), o ne visas vykdytos sutarties objektas.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui;
d) subtiekėjams šis reikalavimas nenustatomas.

	2.
	Tiekėjas Paslaugų teikimui turi pasiūlyti bent vieną  kvalifikuotą specialistą*, kuris atitiktų  žemiau nurodytus reikalavimus:
2.1. yra įgijęs teisės krypties aukštąjį universitetinį ar jam prilygintą išsilavinimą;
2.2. turi ne mažesnę kaip 3 metų darbo patirtį asmens duomenų apsaugos srityje. 
Darbo patirtis turi būti įgyta per paskutinius 5 (penkis) metus iki pasiūlymų pateikimo termino pabaigos.

3 (trejų) metų patirtis gali būti įgyta teikiant paslaugas pagal vieną ar kelias įvykdytas arba tebevykdomas sutartis. Kiekvienos atskiros sutarties paslaugų teikimo trukmė neprivalo būti 3 (treji) metai. Jei pagal kelias sutartis paslaugų teikimo laikotarpiai sutampa, sutampantys laikotarpiai skaičiuojami tik vieną kartą.
2.3, Specialistas privalo mokėti lietuvių kalbą (žodžiu ir raštu) ne žemesniu kaip C1 lygiu pagal Bendruosius Europos kalbų metmenis (jei lietuvių kalba nėra gimtoji) arba tiekėjas savo sąskaita, esant poreikiui, privalo užtikrinti vertimo žodžiu ir raštu paslaugas.

* specialisto pozicijai turi būti pasiūlytas visus keliamus reikalavimus atitinkantis specialistas.
	Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai paprašius, turės pateikti:

2.1. išsilavinimą patvirtinančio dokumento kopija;
2.2. Tiekėjo siūlomų specialistų sąrašą pagal pateiktą formą „Specialistų sąrašas“.
2.3. jeigu specialisto gimtoji kalba nėra lietuvių kalba, pateikti kalbos lygį įrodantį dokumentą arba tiekėjas savo sąskaita, esant poreikiui, privalo užtikrinti vertimo žodžiu ir raštu paslaugas.

Visos Tiekėjo pateikiamos dokumento kopijos turi būti skaitmeninės.

 Perkančioji organizacija siekdama įsitikinti arba patikslinti pateiktą informaciją apie siūlomo specialisto patirtį, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei pirkimo objektą apibūdinančius dokumentus, perdavimo-priėmimo aktus, taip pat gali kreiptis tiesiogiai į tiekėjo pateiktuose dokumentuose nurodytus paslaugų gavėjus (užsakovus) dėl pateiktos informacijos patvirtinimo.
	Tiekėjo arba ūkio subjektų grupės nario (-ių) specialistai, jeigu pasiūlymą teikia ūkio subjektų grupė, arba kitas ūkio subjektas (jo darbuotojas, kurio pajėgumais remiasi tiekėjas, atsižvelgiant į jų prisiimamus įsipareigojimus pirkimo sutarčiai vykdyti.
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
Jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.



__________
